Държавен вестник, бр. 46, 2022 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  46
(4) Докладът по ал. 1 се изпраща на Дър­
жавна агенция „Безопасност на движението 
по пътищата“ в едномесечен срок от прие­
мането му.
Раздел VII
Периодична инспекция за пътна безопасност
Чл. 31. (1) Периодична инспекция за пътна 
безопасност е проверка на характеристики­
те и недостатъците на пътя, които налагат 
работи по поддържане от съображения за 
безопасност.
(2) Целта на периодичната инспекция за 
пътна безопасност е да осигури достатъчни 
равнища на безопасност на конкретната пътна 
инфраструктура чрез своята регулярност и 
систематичен подход.
(3) Инспекциите за републикански пътища 
в границите на урбанизирани територии и 
селищни образувания се извършват съвместно 
от съответната община и администрацията, 
управляваща пътя.
(4) Инспекцията по ал. 1 се извършва от 
експертен екип, в който най-малко един от 
членовете е одитор по пътна безопасност 
или притежава диплома по специалност 
„Транспортно строителство“ или еквива­
лентна на нея.
(5) Инспекцията се извършва чрез про­
верка на място и се изготвя доклад съгласно 
приложение № 7.
(6) При установяване на дефекти, пред­
ставляващи непосредствена опасност, като 
разпръснати отпадъци, инертни материали 
и др., по платното за движение, паднали 
дървета и камъни, стълбове на платното за 
движение, дървета с нестабилни клони в об­
хвата на пътя и други същите се отстраняват 
в рамките на 24 часа от установяването им 
от администрацията, управляваща пътя. 
(7) Инспекциите се извършват, както 
следва:
Вид на
инспекцията
Клас на пътя
Периодичност
Дневна
АМ и скоростни 
пътища
1 път на 1 месец
I
1 път на 3 месеца
II
1 път на 3 месеца
III
1 път на 6 месеца
Общински
1 път на 6 месеца
Нощна
АМ и скоростни 
пътища
1 път на 2 месецa
I
1 път на 6 месеца
II
1 път на 6 месеца
III
1 път на 12 месеца
Общински
1 път на 12 месеца
Чл. 32. (1) Администрацията, управлява­
ща пътя, планира ежегодно, до 15 декември, 
извършването на периодични инспекции за 
пътна безопасност за следващата година.
(2) Плановете се предоставят на Държав­
на агенция „Безопасност на движението по 
пътищата“ до 31 март на текущата година.
(3) Констатациите от периодичната ин­
спекция се отразяват в програмите за текущ 
ремонт и поддържане на администрацията, 
управляваща пътя.
Г л а в а  т р е т а
ПОСЛЕДВАЩИ ДЕЙСТВИЯ ОТ ПРОЦЕДУ­
РИТЕ ЗА ПЪТНА БЕЗОПАСНОСТ
Раздел I
Методика за класифициране на нивото на 
пътна безопасност на участъците от пътната 
мрежа
Чл. 33. (1) Въз основа на резултатите от 
цялостна оценка на безопасността на пътната 
мрежа и с оглед на определяне на нуждите 
от последващи коригиращи действия всички 
участъци от пътната мрежа се класифицират 
в пет категории според нивото им на безо­
пасност.
(2) Класифицирането по ал. 1 е обектив­
но определената безопасност на проектните 
характеристики на пътя – вградената безо­
пасност.
(3) Класифицирането по ал. 1 се извършва 
по Методика за класифициране на нивото на 
пътна безопасност, утвърдена от председателя 
на Държавна агенция „Безопасност на дви­
жението по пътищата“, в следните категории:
1. отлично;
2. добро;
3. задоволително;
4. незадоволително;
5. лошо. 
Чл. 34. (1) Класифицирането на нивото на 
пътна безопасност се извършва от Държав­
на агенция „Безопасност на движението по 
пътищата“ в срок до три месеца от извърш­
ването на цялостна оценка на безопасността 
на пътната мрежа.
(2) Изготвената класификация се предос­
тавя на администрациите, управляващи пътя, 
в срок до един месец от нейното изготвяне.
(3) Класифицирането по ал. 1 се визуали­
зира чрез интерактивна карта, създадена в 
срока по ал. 2, и се поддържа в актуално 
състояние от Държавна агенция „Безопасност 
на движението по пътищата“. Достъпът до 
интерактивната карта е свободен. 
Чл. 35. Председателят на Държавна агенция 
„Безопасност на движението по пътищата“ 
предоставя на Европейската комисия доклад 
за класифицирането на безопасността на 
пътната мрежа на всеки 5 години.